प्रौढमनोरमा – संज्ञाप्रकरणम्

परीक्षा

समयः – १.५ घण्टा अङ्काः – ५०

**I. मनोरमाकारस्य सिद्धान्तानुगुणं सूक्तमुत्तरं चिनुत । 1x10 = 10**

1. हलन्त्यम्-आदिरन्त्येन सहेता इत्यनयोः अन्योन्याश्रयनिवारणाय कः उपायः?

हल्-पदावृत्तिः

हलन्त्यम्-सूत्रावृत्तिः

लकारप्रश्लेषः

उपायो नास्ति

1. हयवरट्-सूत्रे हकारग्रहणस्य प्रयोजनं कस्मिन् प्रत्याहारे दृश्यते?

जश्

झश्

हश्

वश्

1. हलिति सूत्रे हकारग्रहणस्य प्रयोजनं न दृश्यते अस्मिन् प्रत्याहारे

वल्

हल्

रल्

झल्

1. आदिरन्त्येन सहेता – सूत्रार्थे अन्त्यस्य ग्रहणं कुतो न?

इत्संज्ञकत्वात्

अप्रधानतृतीयानिर्देशात्

आदिना बाधात्

अन्त्यस्यापि ग्रहणं भवति

1. ‘उपदेश’शब्दे कः प्रत्ययः?

भावे घञ्

करणे घञ्

करणे ल्युट्

भावे ल्युट्

1. ‘प्रत्याहार’शब्दे कः प्रत्ययः?

भावे घञ्

अधिकरणे घञ्

करणे घञ्

कर्मणि घञ्

1. स्वरितस्य आदौ कियदुदात्तम् ?

अर्धमात्रा

एकमात्रा

अर्धम्

न निश्चितम्

1. पूर्वत्रासिद्धम् इति कीदृशं सूत्रम्?

स्वतन्त्रो विधिः, कार्यासिद्धत्वं प्रतिपादयति ।

अधिकारः, कार्यासिद्धत्वं प्रतिपादयति ।

स्वतन्त्रो विधिः, शास्त्रासिद्धत्वं प्रतिपादयति ।

अधिकारः, शास्त्रासिद्धत्वं प्रतिपादयति ।

1. वृद्धिरादैजिति सूत्रे तपरकरणं केन सम्बद्धम्?

आकारेण

ऐचा

उभाभ्याम्

अयं तकारः उच्चारणार्थः

1. ‘उपदेशेऽजनुनासिक इत्’ इति सूत्रे उपदेशग्रहणस्य किं प्रयोजनम्?

‘अभ्र आँ अपः’ इत्यत्र आकारस्य इत्संज्ञानिवारणम्

मनिनः नकारस्य इत्संज्ञानिवारणम्

आमः मकारस्य इत्संज्ञानिवारणम्

न किञ्चित्प्रयोजनम्

**II. अधोदत्तानां पङ्क्तीनामाशयं विवृणुत । (चतसृणामेव) । 4x4 = 16**

1. इदं सूत्रं वल्-रल्-झल्-शल्षु हकारग्रहणार्थम् ।
2. न हि ब्राह्मणकम्बल इत्यादौ ब्राह्मणसमीपवर्त्त्यन्यदीयः कम्बलः प्रतीयते ।
3. न त्वाद्यन्तयोः, संज्ञास्वरूपान्तर्भावेण तयोः पारार्थ्यनिर्णयादिति भावः ।
4. ‘अनुनासिकसंज्ञासूत्रं मन्दप्रयोजनम्’ इति ध्वनयितुं नेहोपन्यस्तम् ।
5. तेन सुप्तिङादीनां, रप्रत्याहारस्य, ‘चयो द्वितीयाः...’ इति वार्त्तिकस्थचय्प्रत्याहारस्य चाधिक्येऽप्यदोषः ।
6. प्रथमान्तेन परिनिष्ठितविभक्त्या वा विग्रहः इति सिद्धान्तात् ।

**III. प्रौढमनोरमानुसारेण सूत्रद्वयं व्याख्यात । 7x2 = 14**

1. भूवादयो धातवः ।
2. नाज्झलौ ।
3. तस्यादित उदात्तमर्द्धह्रस्वम् ।
4. पूर्वत्रासिद्धम् ।

**IV. प्रौढमनोरमानुसारेण उत्तरयत । 10x1 = 10**

उपदेशशब्दः करणघञन्तः इति पूर्वपक्षः दीक्षितैः कथं निराकृतः?

अथवा

‘धातु-सूत्र-गणोणादि...’ कारिकायाः निराकरणोपायान् प्रौढमनोरमारीत्या व्याख्यात ।